SUA schimbă strategia de vaccinare. Ce se întâmplă cu a doua doză de vaccin.
Americanii nu vor mai bloca a doua doză de vaccin. Asta va duce la o dublare a numărului de vaccinuri disponibile. America dă drumul la vaccinarea altor grupe de populaţie, în afară de cele de risc.
America schimbă strategia de vaccinare. Doza de rapel nu mai este depozitată și blocată, ci va fi folosită pentru alți oameni. Alex Azar, Secretarul pe Sănătate, a făcut anunțul, și a spus că vaccinarea se deschide și pentru alte grupe de populație.Măsurile vin după ce debutul lent al campaniei a fost criticat.Alex Azar, Secretar de Stat pe Sănătate: "Această fază următoare reflectă urgenţa situaţiei cu care ne confruntăm. Fiecare doză de vaccin care stă într-un depozit, mai degrabă decât să meargă într-un braţ, ar putea însemna încă o viaţă pierdută sau încă un pat de spital ocupat. Extindem grupurile care se vaccinează, deoarece restricţiile de stat privind eligibilitatea au obstrucţionat viteza şi accesibilitatea administrării.“Guvernatorul statului New York le transmite autorităţilor că trebuie să acţioneze urgent.Andrew Cuomo, guvernator statul New York: "Vaccinul este arma care va pune capăt războiului, dar nu va atinge masa critică până în iunie, septembrie sau chiar decembrie. Trebuie să începem să acţionăm acum.“Epidemiologul Graham Snyder nu e sigur că măsurile luate de administrația Trump sunt cele mai bune.Dr. Graham Snyder, director medical Pittsburgh Medical Center: "Poate că strategiile de sănătate publică, aşa cum am văzut în alte părţi ale lumii chiar dacă asta înseamnă întârzierea celei de-a doua doze, poate fi prudentă din perspectiva sănătății publice.“Guvernul american a distribuit până acum peste 25 de milioane de doze. Din astea, doar 9 milioane au fost folosite. Asta înseamnă că numai un vaccin din trei a fost administrat. Toate acestea în condițiile în care în Statele Unite sunt cele mai multe cazuri de coronavirus, 22,6 milioane.